Pinkster dag 3 – Hoe kan ons liefhê? | Diakonos
23 Mei 2020 – Dag 3 van Pinkstertyd
Die “Shema” (na aanleiding van die eerste woord “shema” – luister) is die sentrale fondament van die Joodse geloof. Van ‘n Jood word verwag om dit in die oggend en die aand op te sê. Dit is egter nie net vir Jode belangrik nie, maar ook vir ons. Die Shema word aangehaal in Markus 12:29 en 1 Korintiërs 8:4,6.
Vanoggend kyk ons na die derde sleutelwoord: LIEFDE “Jy moet die HERE jou God liefhê…” Die Hebreeuse woord vir liefde, “ahavah”, is baie breed, dit sluit die liefde tussen man en vrou in, asook die liefde van ‘n ouer vir ‘n kind. Wanneer dit vir God se liefde gebruik word, is dit altyd liefde wat by Hom begin. Soos 1 Joh 4:19 dit in die Nuwe Testament stel: “Ons het lief omdat God ons eerste liefgehad het.” Dieselfde woord word ook in Lev 19:18 gebruik in die woorde wat Jesus later aanhaal: “Jy moet jou naaste liefhê soos jouself.”
Kyk gou hierdie kort video om meer oor die woord “liefde” te leer (4min lank)
• Wat het jy nuut gehoor?
• Waarna moet jy vandag luister?
• Wat wil jy graag dat die Here vandag by jou hoor? Wat is jou hart se wens nou?
• Hoe kan jy vandag hierdie liefde uitleef?
« Pinkster dag 2 – Wie aanbid ons? Sien die Koninkryk – Efesiërs 1:15-23 »
Datum : Mei 23, 2020
Kategorieë : Christenwees, Pinkster, Uncategorized